
1. számú melléklet

SZAKMAI BESZÁMOLÓ A 2013. ÉVI TEVÉKENYSÉGRŐL
A Gödöllői Szimfonikus Zenekart a 7/2009. (III.4.) OKM rendelet alapján, ESZ/057. nyilvántartási számon II. kategóriába sorolta az Előadó-művészeti Iroda. 

2013-ban 6 vidéki zenekarral összefogva megalakult és Fővárosi Törvényszék által 13.Pk.60620/2013/4. számon nyilvántartásba vett REGIONÁLIS ZENEKAROK SZÖVETSÉGE, amelynek a Gödöllői Szimfonikus Zenekar alapító tagja.
A Gödöllői Szimfonikus Zenekar Alapítvány programjában 2013-ban összesen  33 hangverseny szerepelt. Ebből 13 ifjúsági koncert volt.  21 nagyzenekari, (ebből 2 szcenírozott operaelőadás, 2 ifjúsági koncert), kettőt Budapesten, kettőt külföldön (Pozsony, Brandys Nad Labem) tartott meg a zenekar. 1 vonószenekari (diplomakoncert) és 11 kamarazenei hangverseny egészítette ki a programot. 
Januárban a hagyománnyá vált ÉVKÖSZÖNTŐ KONCERTTEL indult a zenekar programja. Az évköszöntő jól példázza a szimfonikus zenekar együttműködési törekvéseit, amely szakmai és művészi igényességgel párosul. 2013-ban a TALAMBA ÜTŐEGYÓTTES volt a zenekar vendége. A Művészetek Házával közös rendezésű 2 teltházas koncertet 2013-ban tartottuk először a Királyi Kastély Lovardájában. A hangulatos és nagy sikerű koncertek műsorvezetését Horváth Gábor, a zenekar művészeti vezetője és Zombor Levente, az ütőegyüttes művészeti vezetője vállalta. Mindketten elnyerték a közönség tetszését.

A REMEKMŰVEK GÖDÖLLŐN bérletsorozat, az ÉVKÖSZÖNTŐ, az AUGUSZTUS 20-I ÜNNEPI HANGVERSENY, az IFJÚSÁGI HANGVERSENYEK és az OPERETT GÁLA a Művészetek Házával közös rendezésű, a SZECESSZIÓ ÉVÉNEK két hangversenye és az ADVENTI KONCERT a Királyi Kastéllyal közös rendezésű programok. Az IFJÚ TEHETSÉGEINK koncertet a zeneiskolával és a Continuo-Gödöllő Alapítvánnyal közösen rendeztük meg. Alapítványunk önálló szervezésével valósult meg MOZART: FIGARO HÁZASSÁGA 2 szcenírozott előadása, a Brandys Nad Labemben megtartott HAYDN EST és a Gödöllő határain túl (Szada, Erdőkertes, Veresegyház, Vác, Kerepes, Kistarcsa, Pécel) rendezett ifjúsági hangversenyek.

MOZART: C-MOLL MISÉJÉT A BERKELEY COMMUNITY CHORUS és szólistái, közreműködésével, a kórust fogadó utazási irodával közös szervezésben 3 helyszínen adta elő a zenekar: Gödöllői Királyi Kastély – Lovarda, Budapest, Szent István Bazilika,  Pozsony, Reduta Hall.  Különösen nagy élményt jelentett a pozsonyi szereplés a Szlovák Filharmónia gyönyörűen felújított épületének kiváló akusztikájú dísztermében.

Az alapítvány fontosnak tartja, hogy mint civil szervezet, szakmai elképzeléseit, ötleteit és a megvalósult eredményeit közösbe téve más szervezetekkel és intézményekkel együtt építse Gödöllő kulturális életét. 

Ezt a célt szolgálja a város rendezőszerveivel egyre szorosabbra fűzött jó kapcsolat ápolása. Ezért tartjuk fontosnak a Városi Vegyeskarral, a Premontrei Gimnázium Kórusával, a Talamba Ütőegyüttessel közös koncerteket, a Frédéric Chopin Zenei Alapfokú Művészeti Iskola kiváló növendékeinek évente történő szerepeltetését és gödöllői művészek (2013-ban Langer Ágnes hegedűművész, Kaján Katalin énekművész, Gál Tamás karmester) fellépéseit.

2013. őszén két ifjúsági hangversenysorozatot indított a zenekar részben a Művészetek Házával közös, részben önálló szervezésben. A MESÉLŐ MUZSIKA programjában újabb gödöllői kapcsolat alakult. Hidas Frigyes: Öreg néne őzikéje című művében a Gödöllő Táncszínház tagjai léptek fel. Ezt a programot 7 vidéki helyszínen is bemutatta az együttes, NKA és EMMI pályázatokon elnyert támogatással.
Az alapítvány értékrendjében kiemelt jelentőségű, hogy minél többször lépjenek fel Gödöllőn nemzetközi hírű karmesterek, szólisták, együttesek. Az így kialakított jó kapcsolatok révén nemcsak országunk településeire, hanem Európa városaiba is eljut Gödöllő jó híre. 
2013 vendégművészei és vendég-együttesei: Bogányi Gergely – Kossuth-díjas zongoraművész, Várjon Dénes Liszt-díjas zongoraművész, Klenyán Csaba – Liszt-díjas klarinétművész, Langer Ágnes – hegedűművész, Talamba Ütőegyüttes, Berkeley Community Chorus, Szent István Király Oratóriumkórus, Gödöllői Városi Vegyeskar.
Vendégkarmesterek: Izaki Masahiro – az MTV VIII. Nemzetközi Karmesterversenyének I. díjasa, Ming Luke a Berkeley Community Chorus karmestere, Antal Mátyás – Liszt-díjas karmester, Héja Domonkos – Liszt-díjas karmester, Gál Tamás Liszt-díjas karmester, Érdemes Művész, Bali János – Liszt-díjas zenekutató, karmester. 
Nemzetközileg elismert énekes szólisták: Molnár András – Kossuth-díjas operaénekes, Fokanov Anatolij – Kiváló és Érdemes Művész, Szüle Tamás, Kaján Katalin, Fodor Beatrix, Kovács István, Herczenik Anna, Hábetler András, Mester Viktória, Jekl László, Beöthy Kiss László, Bodrogi Éva, Carrie Hennessey, Megan Berti, J. Raymond Meyers, Igor Vieira, Vadász Zsolt, Lukács Anita, Szendy Szilvia, Dancs Annamária, Kerényi Miklós Máté, Peller Károly, Oszvald Marika, Csere László.
Közreműködő táncosok és színészek: a Gödöllő Táncszínház táncosai, Széphalmi Júlia és Varga Attila táncművészek, Andresz Katalin és Fazekas Andrea színművészek.
Az országos szakmai elismertség egyik mércéje a kortárs művek bemutatása.

2013-ban ősbemutatóként Vigh Kristóf – Wass Albert: Az erdő angyala című színpadi mesejáték hangzott el a Mesélő Muzsika keretében, Budapesten, az Óbudai Társaskörben pedig Megyeri Krisztina: Benső tájak című művének előadására került sor. 

2013. őszén folytatódott a Művészetek Házával közös szervezésű REMEKMŰVEK GÖDÖLLŐN hangversenybérlet, neves művészek és gödöllői előadók közreműködésével. A közönség nagy része ebben az évben is élt a kedvezményes bérletvásárlási lehetőségekkel és a koncertek mindig teltházasak.

Erősödnek a zenekar médiakapcsolatai is. Koncertjeink szórólapját rendszeresen közli a SZOLGÁLAT című hetilap, egyre többször megjelenik benne a zenekar koncertjeinek méltatása, a koncertekre hívogató figyelemfelkeltő írás vagy fotó.

Gödöllő város honlapja minden alkalommal időben közli a koncertek plakátjait, tájékoztatóit. A bérleti felhívást több mint ezren nézték meg a városi hírportálon. 
A Magyar Rádió, elsősorban a Bartók Rádió hírt ad a zenekar koncertjeiről. Több alkalommal hangzott el interjú a koncertekről a zenekar vezető karmesterével. A Muzsikáló Reggel és Muzsikáló Délután programjában hangversenyeinkre jegyeket sorsolnak ki, így a Gödöllői Szimfonikus Zenekar neve egyre többször hangzik el a Magyar Rádióban. Koncertjeink megjelentek a FIDELIO műsorközlő lapban, a kiemelt programok a KONCERTKALENDÁRIUMBAN is. 

A zenekar naprakészen működtetett honlapján a koncertek plakátjai mellett fotótár mutatja be a zenekar hangversenyeit, megismerkedhetnek a zenekar történetével, az állandó és vendégkarmesterekkel, vendégművészekkel. Videó válogatás hallgatható az elmúlt évek legjelesebb koncertjeiről.
A közönségszervezést széles körű, névre szóló e-mail és facebook értesítés segíti. 

1500 e-mail címre és kb. 1300 facebook oldalra megy el minden koncertről a tájékoztató anyag. A zenekar tevékenységét egyre nagyobb érdeklődés kíséri. A rendszeres írásbeli tájékoztatást olyanok is igénylik, akik csak ritkábban tudnak eljönni egy-egy koncertre.
A zenekar ügyvezetői munkáit: működésének szervezését, a pályázatok, jelentések, beszámolók elkészítését, a menedzselést, szponzorkeresést továbbra is a kuratórium titkára és elnökhelyettese végzi, a kuratóriumi feladatok ellátása mellett. A koncertekkel kapcsolatos operatív feladatok végzésére az alapítvány zenekari titkárt alkalmaz.

A művészeti munka tervezését a vezető karmester, mint művészeti vezető és a zenekari tagokból megválasztott Művészeti Tanács végzi a kuratóriummal egyeztetve.
A GÖDÖLLŐI SZIMFONIKUS ZENEKAR ALAPÍTVÁNY

2013-BAN MEGVALÓSÍTOTT PROGRAMJAI
Műsor: 2013. január 12. 13. szombat, vasárnap – 19 óra – ÉVKÖSZÖNTŐ KONCERT

Helyszín: Királyi Kastély

Műsor:  J. Strauss: Denevér-nyitány

J. Strauss: Mennydörgés-villámlás polka, J. Strauss: Császárkeringő

Lumbye: Koppenhága gőzvasút-galopp

J. Strauss: Perpetuum mobile-polka

J. Strauss: Tere-fere polka                 

A. Hacsaturjan: Kardtánc a Gajane című balettből

W. A. Mozart: Törökinduló

Szitha Miklós-Talamba: Magyar képek

Paul Simon: You can call me al

Astor Piazzolla: Tango, L. Anderson: Az írógép


Ráadások: Monti: Csárdás, Rimszkij-Korszakov: A dongó

Közreműködik a TALAMBA ÜTŐEGYÜTTES

Vezényel: Horváth Gábor

2013. február 16. szombat – 19 óra – Mozart és a romantikusok
Helyszín: Művészetek Háza, Gödöllő

Műsor:    Dvořák: Scherzo capriccioso

     Mozart: A-dúr hegedűverseny 

Szólista:   Langer Ágnes – hegedű


     Smetana: Moldva

                 Csajkovszkij: Rómeó és Júlia-nyitányfantázia             
Vezényel és a műsort ismerteti: Horváth Gábor 
2013. február 24. vasárnap – 17 óra – IFJÚ TEHETSÉGEINK
Helyszín: Művészetek Háza, Gödöllő
Műsor:   W. A. Mozart: D-dúr koncertrondó (K. 382.), előadja: Wirnhardt Júlia

W. A. Mozart: C-dúr kettősverseny (KV190) I. tétel, előadja: Sivadó Zsófia és Sivadó Anna   

Kabalevszkij: C-dúr hegedűverseny op. 48 I. tétel, előadja Halmóczki Sarolta 

Massenet: Thais meditation, előadja: Lázár Bíborka (hegedű)

Draskóczy Lászó: Korondi táncok, előadja: Rácz Zoltán (klarinét)

Vivaldi: a-moll oboaverseny I. tétel, előadja: Kovács Borbála

Cimarosa: Oboaverseny I-II. tétel, Előadja: Albert Janka (oboa)

J.S. Bach: h-moll szvit (Polonéz, Menüett, Badineri) előadja: Czirle Fanny (fuvola)

Telemann: F-dúr koncert II-I. tétel, előadja: Szilágyi Benjamin (tenorkürt)

Pietro Baldassari: B-dúr szonáta, előadja: Ágoston Bence (trombita)

Beriot: IX. a-moll hegedűverseny op. 104 – I. tétel, előadja: Bréda Zsófia (hegedű)

Vezényel: Sándor Szabolcs 
2013. március 17. vasárnap 19 óra, 18. hétfő 18 óra (diákelőadás)

Helyszín: Művészetek Háza, Gödöllő

Műsor: MOZART: FIGARO HÁZASSÁGA – vígopera szcenírozott előadása
Rendező: Hábetler András 
Grófné: Fodor Beatrix, Gróf: Kovács István, Suzanne: Herczenik Anna, Figaro: Hábetler András, Cherubino: Mester Viktória, Marcellina: Ardó Mária, Bartolo: Jekl László Basilio/Curzio: Beöthy Kiss László 

Antonio a kertész: Pataki Bence, Barbarina, a kertész húga: Balogh Ágnes

Vezényel: Horváth Gábor 

2013. március 26. kedd 14.00 és 15.30 – MESÉLŐ MUZSIKA 

Helyszín: Művészetek Háza, Gödöllő

Vigh Kristóf: Az erdő angyala - színpadi mesejáték Wass Albert: Mese az erdőről című meséje alapján
Mesélő: Andresz Kati – színművész 

Vezényel: Horváth Gábor

2013. április 20. szombat – 19 óra – Mesterművek Izaki Masahiro vendégkarmesterrel
Helyszín: Művészetek Háza, Gödöllő

Műsor:    Britten: Simple Symphony

                 Debussy: Kis szvit

                 Mendelssohn: III. "Skót" szimfónia

Vezényel: Izaki Masahiro – az MTV VIII. Nemzetközi Karmesterversenyének I. díjasa 
A műsort ismerteti: Zelinka Tamás – zenei szerkesztő
2013. május 30. csütörtök – Megyeri Krisztina DLA koncertje
Helyszín: Óbudai Társaskör
Műsor:  Megyeri Krisztina: BENSŐ TÁJAK – szólista: Klenyán Csaba – klarinétművész
Vezényel: Horváth Gábor

2013. június 8. 9. szombat, vasárnap – 20 óra – Koronázási Operett Gála
Helyszín: Gödöllői Királyi Kastély – Lovarda
Műsor: 1. Kálmán Imre: Ördöglovas – Palotás (Zenekar)

2. Lehár Ferenc: Giuditta – Giuditta belépője (Lukács Anita)

3. Lehár: Luxemburg grófja – Gyerünk tubicám 

(Kerényi Miklós Máté-Szendy Szilvia/Peller Károly- Dancs Annamária)

4. Kálmán: Ördöglovas – Ma önről álmodtam megint (Vadász Zsolt)

5. Ábrahám Pál – Viktória: Ahol az ember felmászik a fára

 (Kerényi Miklós Máté-Szendy Szilvia/Peller Károly- Dancs Annamária)

6. Kálmán: Marica grófnő – Pesti nők (Vadász Zsolt)
7. Kálmán: Bajadér – Shimmi

(Kerényi Miklós Máté-Szendy Szilvia/Peller Károly- Dancs Annamária)

8. ifj. Johann Strauss: A Denevér – részletek

9. Óra-duett (Lukács Anita – Vadász Zsolt)
10. Pezsgő-dal (Mindenki)

Kálmán: Csárdáskirálynő – részletek

1. Előjáték (Zenekar)

2. Sylvia belépője (Lukács Anita)

3. Te rongyos élet

(Kerényi Miklós Máté-Szendy Szilvia/Peller Károly- Dancs Annamária) 
4. Jaj, cica (Csere László)

5. Emlékszel még (Lukács Anita – Vadász Zs.)

6. Hajmási Péter, Hajmási Pál (Oszvald Marika)

7. Kálmán: Marica grófnő – Ringó vállú (Oszvald M. – Csere L.)

8. Kálmán: Szép város Kolozsvár (Kerényi M. M.-Szendy Sz./Peller K.-Bódi B. + Mindenki)

9. Ráadás: Kálmán: Csárdáskirálynő – Húzzad csak… (Mindenki)

Szólisták: Vadász Zsolt, Lukács Anita, Szendy Szilvia, Dancs Annamária, 

Kerényi Miklós Máté, Peller Károly, Oszvald Marika, Csere László
Vezényel: HORVÁTH GÁBOR – az MTV X. Nemzetközi Karmesterversenyének II. díjasa

2013. június 18. kedd

Helyszín: Gödöllői Királyi Kastély – Lovarda

2013. június 19. szerda

Helyszín: Budapest, Szent István Bazilika

2013. június 22. szombat

Helyszín: Pozsony, Reduta Hall 

Műsor:  Mozart: c-moll mise 

Előadók: Gödöllői Szimfonikus Zenekar, és a Berkeley Community Chorus 
Szólisták: Carrie Hennessey – szoprán, Megan Berti – mezzoszoprán,

      J. Raymond Meyers – tenor, Igor Vieira – bariton Vezényel: MING LUKE 

2013. július 6. szombat – 19 óra – Nyárköszöntő hangverseny – Szecesszió éve

Helyszín: Gödöllői Királyi Kastély – Lovarda
Műsor: Weiner: Csongor és Tünde-szvit

   Debussy: Egy faun délutánja 

   Delibes: Coppélia – Prelude és Mazurka
   Ravel: La Valse 

Közreműködők: TALAMBA ÜTŐEGYÜTTES
Táncos szólisták: SZÉPHALMI JÚLIA, VARGA ATTILA
Vezényel: HORVÁTH GÁBOR – az MTV X. Nemzetközi Karmesterversenyének II. díjasa

 A műsort ismerteti: Solymosi Tari Emőke – Szabolcsi Bence-díjas zenetörténész
2013. augusztus 20. – 19 óra – ÜNNEPI MŰSOR

Helyszín: Gödöllő Főtere

Műsor:  Kókai Rezső: István király (szcenikus oratórium) – részletek

   Erkel: Hunyadi László – Palotás


   Erkel: Bánk bán – Csárdás, Bánk és Tiborc kettőse

Közreműködők: Szent István Király Oratóriumkórus, Gödöllői Városi Vegyeskar Karigazgatók: Záborszky Kálmán és Pechan Kornél 

Szóló: MOLNÁR ANDRÁS Kossuth-díjas operaénekes, SZÜLE TAMÁS operaénekes
Vezényel: HORVÁTH GÁBOR – a zenekar vezető karmestere, művészeti vezetője

2013. szeptember 28. szombat – 19 óra – VERDI EST – „REMEKMŰVEK GÖDÖLLŐN”
Helyszín: Művészetek Háza Gödöllő – színházterme

Műsor:  GIUSEPPE VERDI-GÁLAEST

Nabucco-nyitány, Nabucco – Abigaille, II. felvonás (Ben io t'invenni)

Traviata – Germont áriája (Di Provenza il mar) 
Traviata – a III. felvonás előjátéka

Az álarcosbál – III. felvonás 1. jelenet (Jelenet, Amélia-áriája, majd Renato-áriája)

Aida: Aida-áriája I. felvonás (Ritorna vincitor)

Otello – Jago monológja

A trubadúr – Leonora-Luna gróf duett

A trubadúr – Leonora-áriája (Tacea la notte placida), – Luna gróf áriája (Il balen del suo)

A végzet hatalma – Leonora áriája IV. felvonás (Pace, pace mio Dio)

Aida – Balettzene 

Szólisták: KAJÁN KATALIN – szoprán

      FOKANOV ANATOLIJ  – bariton – Kiváló és Érdemes Művész 

Vezényel: HÉJA DOMONKOS – Liszt-díjas karmester

A műsort ismerteti: Zelinka Tamás – zenei szerkesztő
2013. október 1. kedd – 17 óra – ZENEI UTAZÁS – ifjúsági hangverseny gimnazistáknak

Helyszín: Művészetek Háza Gödöllő – színházterme
Október 3. csütörtök – VÁC, Piarista Gimnázium
Műsor: DÁNIEL – JÁTÉK – középkori liturgikus dráma

Előadja: a Gödöllői Szent Norbert Premontrei Gimnázium Kórusa 
Szólisták: Gesztesi-Tóh László, Kája Sándor, Kertész Botond, Kocsis Csaba, Lak Ferenc, Nagy Bertalan, Orbán Domonkos, Orbán Ottilia, Rólik Imre

Karigazgató és moderátor: Kocsis Csaba

2013. október 20. vasárnap – 19 óra – A XII. GÖDÖLLŐI LISZT FESZTIVÁL koncertje – a városban meghirdetett szecesszió évében

Helyszín: Gödöllői Királyi Kastély – Lovarda
Műsor: Muszorgszkij: Hovanscsina - Előjáték (Hajnal a Moszkva folyó felett)

Rachmaninov: II. zongoraverseny

Szólista: BOGÁNYI GERGELY – Kossuth-díjas zongoraművész
Liszt: Prometheus, Les Préludes 

Vezényel: HORVÁTH GÁBOR – a zenekar vezető karmestere és művészeti vezetője
2013. november 9. szombat – 19 óra – MOZART EST fiatal szólistákkal
Helyszín: Művészetek Háza Gödöllő – színházterme
Műsor: Mozart: Szabadkőműves gyászzene

Mozart: Sinfonia concertante 

Szólisták: Baráth Nóra, Bartek Zsolt, Edőcs Ákos György, Börzsönyi Máté
Mozart: C-dúr „Jupiter” szimfónia

Vezényel: ANTAL MÁTYÁS – Liszt-díjas karmester
MESÉLŐ MUZSIKA – ifjúsági hangverseny
Műsor: Hidas Frigyes: Öreg néne őzikéje, Őz anyó meséje

Előadók: Gödöllői Szimfonikus Zenekar Kamaraegyüttese

Mesélő: Fazekas Andrea – színművész

Közreműködnek a Gödöllő Táncszínház tagjai, művészeti vezető: Vajda Gyöngyvér és Kézér Gabriella

2013. november 12. kedd – 9 óra 
Helyszín: Kerepes, Széchenyi István Általános Iskola 
2013. november 12. kedd – 11 óra 
Helyszín: Erdőkertesi Faluház És Könyvtár

2013. november 13. szerda – 10 óra 
Helyszín: Pécel, Petőfi Sándor Általános Iskola 

2013. november 13. szerda – 14, 15.30 óra – MESÉLŐ MUZSIKA – ifjúsági hangverseny
Helyszín: Művészetek Háza Gödöllő – színházterme
Műsor: Hidas Frigyes: Öreg néne őzikéje, Őz anyó meséje

Előadók: Gödöllői Szimfonikus Zenekar Kamaraegyüttese

Mesélő: Fazekas Andrea – színművész

Közreműködnek a Gödöllő Táncszínház tagjai, művészeti vezető: Vajda Gyöngyvér és Kézér Gabriella

2013. november 15. péntek – 11 óra 
Helyszín: Szada, Székely Bertalan Művelődési Ház és Könyvtár

2013. november 15. péntek – 17 óra 
Helyszín: Veresegyház, Váci Mihály Művelődési Ház

2013. november 18. hétfő – 10 és 11 óra 
Helyszín: Kistarcsa, Csigaház – Művelődési Ház

2013. november 23. szombat

Vendégszereplés Brandys Nad Labemben – HAYDN EST
Haydn: No.26 d-moll „Lamentatione” szimfónia 

Haydn: Hör Nachbar --- Cantilena pro Adventu 

Haydn: Ei wir hätt --- Pastorella

Haydn: Ein Magd, Ein' Dienerin --- Cantilena pro Adventu 

Haydn: No. 102 B-dúr szimfónia 

Szólista: Bodrogi Éva 

Vezényel: BALI JÁNOS 

2013. december 8. vasárnap – 19 óra – ADVENTI HANGVERSENY
Helyszín: Gödöllői Királyi Kastély – Lovarda
Műsor: Corelli: Karácsonyi concerto grosso

Mozart: C-dúr zongoraverseny KV. 467.

Szólista: VÁRJON DÉNES – Liszt-díjas zongoraművész

Händel: Vízizene - válogatás

Vezényel: GÁL TAMÁS – Liszt-díjas karmester, Érdemes Művész
Gödöllő, 2014. május 12.
……………………………………
              …..…………………………



Kecskés József



Ferenczi Anna

